Държавен вестник, бр. 38, 2021 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  38
 
71 
монтирани. Където е възможно, трябва да се избягва използването на гъвкави тръби. 
7.5.5    Тръбите, клапаните и съединенията, пренасящи запалими течности, се поставят 
възможно най-далеч от горещи повърхности или всмукателните отвори на двигателните 
инсталации, електрическите уреди и други потенциални източници на възпламеняване и се 
разполагат или екранират така, че вероятността изтекла течност да влезе в контакт с тези 
източници на възпламеняване да бъде сведена до минимум. 
7.5.6    Не се използва гориво с температура на възпламеняване под 35°C. При плавателни 
съдове, използващи гориво с температура на възпламеняване под 43°C, мерките за съхранение, 
разпределение и използване на горивото следва да гарантират безопасността на плавателния 
съд и лицата на борда, като се има предвид опасността от пожар и експлозия, до която може да 
доведе използването на такова гориво.  Освен изискванията на 7.5.1 до 7.5.5, мерките трябва да 
отговарят и на следните разпоредби: 
.1 
резервоарите за съхранение на такова гориво се разполагат извън всяко машинно 
отделение и на разстояние, не по-малко от 760 mm навътре от страната на корпуса и 
обшивката на дъното, както и от палубите и вертикалните прегради; 
.2 
предприемат се мерки за предотвратяване на свръхналягането в горивните 
резервоари или във всяка част от горивната система, включително и в захранващите 
тръби.   Всички предпазни клапани и въздушни или преливни тръби се отвеждат до 
положение, което по мнението на Администрацията е безопасно; 
.3 
помещенията, в които са разположени резервоарите за гориво, са с механична 
вентилация, като се използват смукателни вентилатори, осигуряващи не по-малко от 
шест смени на въздуха на час. Вентилаторите трябва да бъдат такива, че да се 
избягва възможността за възпламеняване на запалими смеси от газ и въздух. Над 
входните и изходните вентилационни отвори трябва да бъдат монтирани подходящи 
телени решетки.  Изходите на тези вентилационни отвори се отвеждат до положение, 
което по мнението на Администрацията е безопасно. На входа на тези помещения се 
поставят табели „Пушенето забранено“; 
.4 
не се използват заземени електроразпределителни системи, с изключение на 
заземени искробезопасни вериги; 
.5 
подходящо сертифицирано електрическо оборудване от безопасен тип се използва 
във всички помещения, където може да има изтичане на гориво, включително 
вентилационната система. В тези помещения се монтират само електрически 
съоръжения и приспособления, които са от съществено значение за целите на 
експлоатацията; 
.6 
във всяко помещение, през което преминават горивопроводи, се инсталира 
стационарна система за откриване на пари и в пунктовете за управление с постоянно 
присъствие се осигуряват аларми; 
.7 
резервоарите за гориво, когато е необходимо, са оборудвани с „уловители“ или улеи, 
които да улавят горивото, което евентуално може да изтече; 
8. 
предвиждат се безопасни и ефективни средства за определяне на количеството 
гориво, съдържащо се в който и да е резервоар.  Смукателните тръби не следва да се 
прекъсват в помещения, където има опасност от възпламеняване на теч от тези 
тръби.  По-специално, смукателните тръби не свършват в помещенията на пътниците 
и екипажа.  Забранява се използването на цилиндрични стъклени манометри, с 
изключение на товарните плавателни съдове, при които Администрацията може да 
 
72 
разреши използването на уреди за измерване на нивото на маслото с плоски стъкла и 
самозатварящи се клапани между измервателните уреди и резервоарите за гориво.  
Други устройства за определяне на количеството течно гориво, съдържащо се във 
всеки резервоар, могат да бъдат разрешени, ако тези устройства не пресичат стената 
под горната част на резервоара и при условие че повредата или препълването на 
резервоара няма да причини разливане на гориво; 
.9 
по време на операциите по зареждане с гориво на борда на плавателния съд или в 
близост до станцията за зареждане с гориво не трябва да има пътници, като се 
поставят подходящи табели „Пушенето забранено“ и „Забранено открито 
осветление“.  Горивните връзки кораб-бряг трябва да бъдат от затворен тип и 
стабилизирани по подходящ начин по време на операциите по зареждане с гориво; 
.10  
разполагането на системи за откриване и гасене на пожари в помещенията, в които 
се намират отделни резервоари за гориво, е в съответствие с изискванията на 7.7.1 до 
7.7.3; и 
.11 
презареждането с гориво на плавателния съд се извършва в одобрени съоръжения за 
презареждане с гориво, описани подробно в ръководството за експлоатация на 
маршрута, където са осигурени следните противопожарни принадлежности: 
.11.1 
подходяща пожарогасителна система с пяна, състояща се от монитори и 
разклонителни тръби за производство на пяна, способни да доставят разтвор със 
скорост, не по-малка от 500 l/min в продължение на не по-малко от 10 минути; 
 
.11.2          прахови пожарогасители с общ капацитет, не по-малък от 50 kg; и 
 
.11.3          пожарогасители с въглероден диоксид с общ капацитет, не по-малък от 16 kg. 
 
7.6       Вентилация 
7.6.1    Главните смукателни и изпускателни отвори на всички вентилационни системи следва 
да могат да се затварят извън помещенията, които те вентилират. Освен това тези отвори към 
зони с висок риск от пожар следва да могат да се затварят от постоянно обслужван пункт за 
управление. 
7.6.2    Всички вентилатори следва да могат да бъдат спирани извън помещенията, които 
обслужват, и извън помещенията, в които са инсталирани.  Вентилаторите, обслужващи зони с 
висок риск от пожар, следва да могат да бъдат управлявани от постоянно обслужван пункт за 
управление. Осигурените средства за спиране на електрическата вентилация на машинните 
отделения са отделени от средствата, предназначени за спиране на вентилацията на други 
помещения. 
7.6.3    Зоните с висок риск от пожар и помещенията, служещи като сборни пунктове, имат 
независими вентилационни системи и вентилационни тръби. Вентилационните тръби за зоните 
с висок риск от пожар не преминават през други помещения, освен ако не се намират в шахта 
или в разширено машинно отделение или корпус, изолирани в съответствие с таблици 7.4-1 и 
7.4-2; вентилационните тръби на други помещения не преминават през зоните с висок риск от 
пожар.  Вентилационните изходи от зони с висок риск от пожар не завършват на разстояние от 
1 m от пунктовете за управление, евакуационните пунктове или външните аварийни маршрути.  
Освен това изпускателните тръби от камбузите се оборудват със: 
.1 
утаител за мазнини, който може лесно да се отстранява за почистване, освен ако 
не е инсталирана друга одобрена алтернативна система за отстраняване на 
мазнини;